Айма Каяндэр

Айма Каарла Каяндэр (; , Уўсікаўпункі — , Хельсінкі, Фінляндыя) — фінскі батанік і палітычны дзеяч.

 Біяграфія 

Па адукацыі батанік, займаўся вывучэннем лясоў Фінляндыі, у 1911—1934 гг. быў прафесарам лесаводства, у 1934—1943 — Генеральным дырэктарам лесапаркавай службы Фінляндыі. У палітыку прыйшоў у 1922 годзе, калі прэзідэнт Каарла Юха Стольберг прызначыў яго прэм’ер-міністрам, у другі раз Каяндэр заняў пасаду прэм’ера ў студзені 1924 года, абодва тэрміны яго прэм’ерства былі недоўгачасовымі.

У 1927 годзе Каяндэр уступіў у Нацыянальную прагрэсіўную партыю, а з 1933 па 1943 г. быў яе старшынёй. У 1928 годзе Каяндэр быў прызначаны міністрам абароны, а ў 1929 быў абраны ў Эдускунту. Калі К. Каліа быў абраны прэзідэнтам у 1937 годзе, ён даручыў Каяндэру як лідару Нацыянальнай прагрэсіўнай партыі сфармаваць урад большасці. Каяндэр сфармаваў кааліцыйны ўрад з дзвюх найбуйнейшых партыі ў парламенце — сацыял-дэмакратаў і Аграрнай лігі. Каяндэр лічыў немагчымым напад СССР на Фінляндыю, таму надаваў недастаткова ўвагі ўзбраенню фінскай арміі.

Катэгорыя:Прэм’ер-міністры Фінляндыі
Катэгорыя:Батанікі Фінляндыі
Катэгорыя:Лесаводы Фінляндыі
Катэгорыя:Постаці фінскай экалогіі